Covid-19-statistieke: Nóg 4 600 nuwe gevalle(Argieffoto: Unsplash) Suid-Afrika het nog 4 645 gevalle van Covid-19 bevestig. Die getal bevestigde gevalle staan nou op 810 449, het dr. Zweli Mkhize, minister van gesondheid, Saterdagaand gesê. Nog 104 Covid-19-verwante sterftes is ook bevestig. Hiervan was 65 in die Oos-Kaap, drie in die Vrystaat, sewe in Gauteng, ses in KwaZulu-Natal, drie in Mpumalanga en 20 in die Wes-Kaap. Dit bring die getal sterftes op 22 067 te staan. Meer as 5,5 miljoen Covid-19-toetse is in Suid-Afrika gedoen sedert die uitbreking van die pandemie en 31 844 toetse is sedert die vorige verslag gedoen. Daar is tans meer as 44 000 aktiewe gevalle landwyd. Aktiewe gevalle: Oos-Kaap: 8 536 Vrystaat: 5 579 Gauteng: 3 127 KwaZulu-Natal: 8 501 Limpopo: 406 Mpumalanga: 485 Noordwes: 765 Noord-Kaap: 2 268 Wes-Kaap: 14 417 Totaal: 44 084